ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

I 

_ ΤΕΥΧΟΣ ΤΕΤΑΡΤΟ _ Αρ. Φύλλου 846 

27 Ιουλίου 1993 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεση αποζημίωσης για ακίνητα που έχουν απαλ- 
λοτριωθεί με την απόφαση 1069802/5817/Δ.0010/ 

17.10.90 ΦΕΚ 625/8.11.90 τ. Δ' των Υπουργών Οικο¬ 
νομικών και ΠΕ.ΧΩ.Δ.Ε. για τη βελτίωση της Ε.Ο. Κα- 
στέλλι - Χανιά - Ηράκλειο στο τμήμα Πλατανιά - Χανιά - 
Σούδα με τη διάνοιξη της Παράκαμψης Χανιών και την 
κατασκευή των κόμβων σύνδεσης με το υφιστάμενο 
οδικό δίκτυο της περιοχής χ.θ.0+000-χ.θ.2+900. ... 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων που βρί¬ 
σκονται εντός του ρυμοτομικού σχεδίου του Δήμου 
Μεθάνων (Ν. Αττικής) και καθορισμός ειδικών όρων και 


περιορισμών δόμησης αυτών. 2 

Τροποποίηση σχεδίου πόλεώς Κοινότητας Κατακώλου Ν. 
Ηλείας. 3 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Δ12α/φ58χ/36452 (1) 


Παρακατάθεση αποζημίωσης για ακίνητα που έχουν απαλλο¬ 
τριωθεί με την απόφαση 1069802/5817/Δ.0010/ 
17.10.90 ΦΕΚ 625/8.11.90 τ. Δ' των Υπουργών Οικονο¬ 
μικών και ΠΕ.ΧΩ.Δ.Ε. για τη βελτίωση της Ε.Ο. Καστέλλι - 
Χανιά - Ηράκλειο στο τμήμα Πλατανιά - Χανιά - Σούδα με 
τη διάνοιξη της Παράκαμψης Χανιών και την κατασκευή 
των κόμβων σύνδεσης με το υφιστάμενο οδικό δίκτυο της 
περιοχής χ.θ.0+000-χ.θ.2+900. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 7 και 8 του Ν. Δ/τος 797/1971 


«για αναγκαστικές απαλλοτριώσεις» (Φ.Ε.Κ. 1/1.1.1971 τ. 

Α'). 

2) Τις διατάξεις του Π. Δ/τος 69/8.2.1988 «για τον οργανι¬ 
σμό της Γενικής Γραμματείας Δημοσίων Έργων» (Φ.Ε.Κ. 28/ 
16.2.88 τ. Α'). 

3) Τους πίνακες παρακατάθεσης των αποζημιώ σεων κατά 
ιδιοκτησία με ημερομηνίες 21.4.92 και 2.4.93 όπως έχουν 
συνταχθεί σε εκτέλεση της απόφασης του Μονομελούς Πρω¬ 
τοδικείου Χανιών αριθ. 33/19.2.92. 

4) Την εξουσιοδοτική απόφαση του Υπουργού ΠΕ.ΧΩ.Δ.Ε. 
Δ17α/01/79/24.8.89 Φ.Ε.Κ. 666/6.9.89 τ. Β', ειδοποιούμε 
τα πρόσωπα που έχουν ή αξιώνουν εμπράγματα δικαιώματα 
στα ακίνητα που έχουν απαλλοτριωθεί με την απόφαση που 
αναφέρεται στο θέμα ότι, η αποζημίωση των εκτάσεων και 
των επικειμένων τους, όπως σημειώνονται στα σχετικά κτη¬ 
ματολόγια έχει κατατεθεί στο Γραφείο Παρ/κών, Α' ΔΟΥ Χα¬ 
νιών με την έκδοση του γραμματίου παρακατάθεσης αριθ. 
39458/16.7.93 συνολικού ποσού 1.191.096.466 δραχμών. 

Η αποζημίωση έχει κατατεθεί υπέρ των φερομένων ως 
ιδιοκτητών κατά τις ενδείξεις των σχετικών κτηματολογίων σε 
συνδυασμό με τις ενδείξεις της καθοριστικής των αποζημιώ¬ 
σεων απόφασης και θα καταβληθεί στα πρόσωπα που θα ανα¬ 
γνωριστούν δικαιούχοι με απόφαση του Μονομελούς Πρωτο¬ 
δικείου της περιφέρειας των ακινήτων, με αριθμό από 1 έως 
και 160, εκτός της οικίας του αρ. 159 ακινήτου (κυρίως οικο¬ 
δομή). 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 19 Ιουλίου 1993 

Με εντολή Υπουργού 
Η Τμηματάρχης 
ΒΑΡΒΑΡΑ ΓΚΟΤΣΟΥΛΙΑ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 75153/4274 (2) 

Χαρακτηρισμός ως διατηρητέων δύο (2) κτιρίων που βρί¬ 
σκονται εντός του ρυμοτομικού σχεδίου του Δήμου 

Μεθάνων (Ν. Αττικής) και καθορισμός ειδικών όρων και 

περιορισμών δόμησης αυτών. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α' 91). 

2. Την Υ. 1958/92 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων, Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.92 απόφαση «Μεταβίβαση αρ¬ 
μοδιοτήτων του Υφυπουργού Περιβάλλοντος, Χωροταξίας 
και Δημοσίων Έργων στο Γενικό Γραμματέα, στους Γενι¬ 
κούς Δ/ντές και στους Προϊσταμένους Δ/νσεων και Τμη¬ 
μάτων του Υπουργείου Περιβάλλοντος, Χωροταξίας και 
Δημοσίων Έργων» (Β' 435). 

4. Τις διατάξεις της παρ. Β του άρθρου 1 του Π. Δ/τος 
28/5.2.93 «Καθορισμός αρμοδιοτήτων που διατηρούνται 
από τον Υπουργό και τις περιφερειακές υπηρεσίες διανο- 
μαρχιακού επιπέδου του Υπουργείου Περιβάλλοντος, Χω¬ 
ροταξίας και Δημοσίων Έργων» (Α' 9). 

5. Την από 7.1.1993 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Τις από 3.3.1993 (αρ. πρωτ. 860) αντιρρήσεις των 
ενδιαφερομένων Θεοφάνη Μπολέτση και Κωνσταντίνου 
Γ κιώνη. 

7. Τις από 20.4.1993 παρατηρήσεις επί των αντιρρή¬ 
σεων των ενδιαφερομένων της Δ/νσης Πολεοδομικού 
Σχεδιασμού - Τμήμα Παραδοσιακών Οικισμών. 

8. Τις διατάξεις του άρθρου 29Α του Ν. 1558/85 όπως 
αυτό προστέθηκε με το άρθρο 27 του Ν. 2081 /92 (Α' 154) 
και το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζονται ως διατηρητέα δύο (2) κτίρια που 
βρίσκονται εντός του ρυμοτομικού σχεδίου του Δήμου 
Μεθάνων (Ν. Αττικής) και ειδικότερα επί της οδού Βασι- 
λέως Κωνσταντίνου 46 και Βασιλέως Κωνσταντίνου 


50, φερόμενα ως ιδιοκτησία Κωνσταντίνου Γ κιώνη και Θε¬ 
οφάνη Μπολέτση, όπως αυτά φαίνονται σημειωμένα με 
μαύρη διαγράμμιση στο σχετικό πρωτότυπο διάγραμμα σε 
κλίμακα 1:1.000 που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 75153/ 
1993 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Ως διατηρητέο καθορίζεται το αρχικό εκάστοτε κτίριο 
καθώς και οι μεταγενέστερες προσθήκες που εναρμονί¬ 
ζονται με αυτό. Οι μεταγενέστερες προσθήκες και τα 
υπάρχοντα προσκτίσματα καθ’ ύψος ή κατ’ επέκταση που 
αλλοιώνουν το κτίριο αφαιρούνται μετά από έγκριση της 
Επιτροπής Πολεοδομικού και Αρχιτεκτονικού Ελέγχου 
(Ε.Π.Α.Ε.). 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των αρ¬ 
χιτεκτονικών και καλλιτεχνικών διακοσμητικών στοιχείων 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους λει¬ 
τουργικούς των χαρακτηριζομένων ως διατηρητέων κτι¬ 
ρίων εφόσον δεν αλλοιώνεται ο αρχιτεκτονικός χαρακτή¬ 
ρας τους. 

5. Αιτήσεις για προσθήκη στα διατηρητέα κτίρια απο- 
στέλλονται από την Πολεοδομική Υπηρεσία στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων με γνώμη της Επιτροπής Πολεοδομι- 
κού και Αρχιτεκτονικού Ελέγχου (Ε. Π.Α.Ε.) για ειδική ρύθ¬ 
μιση σύμφωνα με τις διατάξεις της παρ. 2 του άρθρου 4 
του Ν. 1577/85 «Περί ΓΟΚ» εφόσον δεν παραβλάπτονται 
τα διατηρητέα κτίρια και ο χώρος που τα περιβάλλει. 

6. Απαγορεύεται η τοποθέτηση φωτεινών επιγραφών ή 
μη επιγραφών και διαφημίσεων στα χαρακτηριζόμενα ως 
διατηρητέα κτίρια. Επιτρέπεται μόνο η τοποθέτηση φω¬ 
τεινών επιγραφών περιορισμένων διατάσεων που πληρο¬ 
φορούν για τυχόν χρήση των χώρων των κτιρίων. 

7. Για οποιαδήποτε εργασία στο εξωτερικό και εσωτε¬ 
ρικό των. διατηρητέων κτιρίων, καθώς και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (Ε.Π.Α.Ε.). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1993 

Με εντολή Υφυπουργού 
Η Γενική Γραμματέας 

ΕΛΣΑ ΠΑΠΑΔΗΜΗΤΡΙΟΥ 

Αριθ. 3610/93 (3) 

Τροποποίηση σχεδίου πόλεως Κοινότητας Κατακώλου Ν. 

Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων 
Πόλεων και Κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του Β. Δ/τος 712/70 «Περί καθορισμού 
των διατηρητέων αρμοδιοτήτων του Υπουργού Δημοσίων 
Έργων», που εκδόθηκε κατόπιν του 532/70 Ν. Δ/τος 
όπως μετά τροποποιήθηκαν και συμπληρώθηκαν με τα Β. 
Δ/τα 677/71 και 198/72. 

5. Τις διατάξεις του Ν. 1032/80 «περί συστάσεως 
Υ.Χ.Ο.Π.». 

6. Τις διατάξεις του Ν. 1337/83 «Περί επεκτάσεως Πο- 
λεοδομικών σχεδίων». 

7. Τις διατάξεις του Ν. 1577/85 ΦΕΚ 210Α/18.12.85 
«Περί Γ.Ο.Κ.». 

8. Τις διατάξεις του Ν. 1558/85 ΦΕΚ Ί37Α/26.7.85 
«Κυβέρνηση και Κυβερνητικά Όργανα». 

9. Τις διατάξεις του Π. Δ/τος 183/86 ΦΕΚ 70Α/5.6.86 
και της Εγκ. 117/20.6.86 και 119/1.7.86 του Υ.ΠΕ.- 
ΧΩ.Δ.Ε. «Σχετικά με έγκριση τροποποιήσεων και καθορι¬ 
σμού όρων δόμησης από τους Νομάρχες». 

10. Την αριθ. πρωτ. 3903/12.9.91 απόφαση Νομάρχη 
Ηλείας «Σχετικά με συγκρότηση Συμβουλίου Χ.Ο.Π. Ν. 
Ηλείας». 

11. Τοαπό 31.1.1861 ΦΕΚ 6/Α/14.2:1861 Δ/γμα σχε¬ 
τικά με έγκριση σχεδίου πόλεως συν/σμού Κατακώλου. 

12. Το άρθρο 26 του Ν. 1512/11.1.1985 ΦΕΚ 4/Α/ 
11.1.85. 


13. Την αριθ. 86/92 απόφαση του Κοινοτικού Συμβου¬ 
λίου Κατακώλου με την οποία προτείνεται η τροποποίηση 
σχεδίου πόλεως (ένταξη οικοδομικού τετραγώνου με πλά¬ 
τος δρόμου 4.00 μ.) και τροποποίηση υπάρχοντος. 

14. Το τοπογραφικό διάγραμμα που συνοδεύει την από¬ 
φασή μας αυτή με κλίμακα 1:500 που υπογράφεται από 
τον Αρχιτ. Μηχανικό Γεωρ. Καντούνη με ημερομηνία Ιού¬ 
λιος 1992 στο οποία απεικονίζεται η ένταξη του οικοδομι¬ 
κού τετραγώνου στο σχέδιο πόλεως Κατακώλου με τα 
στοιχεία 1 - 03 - 04 - 05 -1 και με δρόμο πλάτους 4.00 μ. 

15 Τη σύμφωνη γνώμη του Συμβουλίου Χ.Ο.Π. που δια¬ 
τυπώθηκε στο αριθ. 3/93 πρακτικό αυτού θέμα, αποφασί¬ 
ζουμε: 

Εγκρίνουμε την τροποποίηση του σχεδίου πόλεως Κα¬ 
τακώλου και μεταφέρουμε την οικοδομική γραμμή στο 
Ο.Τ. 11 από τα σημεία 3-02 στα σημεία 3-2-4-02 στην 
πλευρά της οικοδομής Μπελούση, και στο Ο.Τ. 10 από τα 
σημεία 5-7 στα σημεία 5-6-7. Επίσης εντάσσομε στο σχέ¬ 
διο πόλεως το οικοδομικό τετράγωνο 11Α με τα στοιχεία 
04-03-1-05 με δρόμο πλάτους 4.00 μ., μεταξύ των Ο.Τ. 
11Α και 11, με όρους δόμησης τους ισχύοντας στο οικ. 
τετρ. 11, όπως λεπτομερώς απεικονίζεται στο τοπογρα- 
φικό που συνοδεύει την απόφασή μας αυτή και αποτελεί 
παράρτημά της. 

Η απόφαση αυτή που ισχύει από τη δημοσίευσή της, να 
δημοσιευθεί στην Εφημερίδα της Κυβερνήσεως και το 
σχέδιο που τη συνοδεύει θα αναρτηθεί στο κτήριο της πο¬ 
λεοδομίας επί 15 ημέρες μετά τη δημοσίευση. Από τις 
διατάξεις δε της παραπάνω αποφάσεως δεν προκαλείται 
δαπάνη σε βάρος της Κοινότητας Κατακώλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 25 Ιουνίου 1993 

Ο Νομάρχης 
ΓΕΡΑΣ. ΚΟΥΤΑΒΑΣ 

